અટલ સરકારના મંત્રી રૂડીને સંગઠનની સારી જાણકારી પણ છે. તેમના પ્રભારી પદે રહેતા જ પાર્ટીને મહારાષ્ટ્રમાં જીત મળી હતી. મોદી કેબિનેટમાં ફેરબદલીની વાતો વચ્ચે હવે એવી અટકળો આવી રહી છે કે જે મંત્રીઓને હટાવીને સંગઠનના લાવવામાં આવી રહ્યા છે તેમાં રાજીવ પ્રતાપ રૂડી ઉપરાંત ગિરિરાજ સિંહ પણ શામેલ છે. આ ઉપરાંત પંજાબના પ્રદેશ બીજેપી અઘ્યક્ષ વિજય સાંપલા અને યૂપીના પ્રદેશ અઘ્યક્ષ બનાવવામાં આવેલા કેન્દ્રીય માનવ સંસાધન રાજ્યમંત્રી મહેન્દ્ર પાંડે પણ શામેલ છે. કલરાજ મિશ્રને પણ તેમની ઉંમરના કારણે આ વખતે કેબિનેટમાંથી સંગઠનમાં લાવવામાં આવી શકે છે અથવા તો પછી રાજ્પાલ બનાવી શકાય છે.બીજેપીના સૂત્રોનું કહેવું છે કે હાલમાં અમિત શાહે ઉપેન્દ્ર કુશવાહા, રાજીવ પ્રતાપ રૂડી અને ચૌ. બીરેન્દ્ર સિંહને બોલાવ્યા હતા. માનવામાં આવી રહ્યું છે કે ચૌ. બીરેન્દ્ર સિંહને પણ કેટલીક જવાબદારીઓ સોંપવામાં આવી શકે છે.